Terézia z Lisieux

Svätá Terézia z Lisieux (tiež Terézia od Dieťaťa Ježiša alebo Malá Terezka , vlastným menom Marie-Françoise-Thérèse Martinová) (* 2. január 1873, Alençon, Francúzsko – † 30. september 1897, Lisieux) bola francúzska rehoľníčka (karmelitánka).

 Životopis 
Narodila sa ako posledná z deviatich detí Ľudovíta a Zélie Martinových (svätorečení 18. októbra 2015 v Ríme). Rodičia dávali veľký dôraz na výchovu dievčat (zomreli im 4 deti) tým, že im dávali dobrý kresťanský príklad. Terézia mala sotva 4 roky, keď jej zomrela matka. Výchovou a starostlivosťou o dievčatá sa zaoberal otec. Presťahoval sa spolu s nimi do Lisieux. Keď mala 10 rokov, ťažko ochorela. Päť rokov chodila do školy u sestier benediktínok. V roku 1884 bola na prvom svätom prijímaní a prijala tiež sviatosť birmovania. Už v roku 1887 skúšala vstúpiť na Karmel v nedospelom veku, preto išla s otcom do Ríma prosiť pápeža o povolenie výnimky. Súhlas však hneď nedostala. Do kláštora vstúpila o pol roka neskôr.

V januári 1889 dostala rehoľné rúcho a meno Terézia od Dieťaťa Ježiša. 8. septembra 1890 zložila sľuby a o tri roky neskôr jej zverili úlohu pomocnej magistry noviciek. Túto úlohu plnila počas 4 rokov až do smrti. Zomrela po niekoľkých mesiacoch choroby na tuberkulózu vo veku 24 rokov.

 Svätorečenie 
Už 26 rokov po jej smrti bola vyhlásená za blahoslavenú. V roku 1927 ju pápež Pius XI. vyhlásil spolu so svätým Františkom Xaverským za hlavnú patrónku misií a v roku 1944 bola vyhlásená za druhú patrónku Francúzska, spolu so svätou Janou z Arku. Ján Pavol II. ju 19. októbra 1997 vyhlásil za Učiteľku cirkvi Gaucher, Guy: Životopis Terezie z Lisieux, Karmelitánské nakladatelství, 1997, s. 194.

 Literatúra 





 Referencie 

 Iné projekty 

 Externé odkazy 
 Životopis
 sv. Terezie z Lisieux: Dopisy duchovnímu bratru-misionáři 1 
 Terezie z Lisieux (z cyklu Světci a svědci)

Kategória:Francúzski katolícki svätci
Kategória:Mníšky
Kategória:Učitelia cirkvi
Kategória:Kanonizovaní Piom XI.
Kategória:Blahorečení Piom XI.
Kategória:Osobnosti na brazílskych poštových známkach
Kategória:Úmrtia na tuberkulózu
Kategória:Katolícki svätci majúci sviatok 1. októbra